#### Lõuna Prefektuuri laskejooksu ”SAATSE SAABAS”juhend

# Eesmärk

* parimate selgitamine kombineeritud laskealases/üldfüüsilises ettevalmistuses;
* jõustruktuuride vaheliste sidemete tugevdamine.

# Osalejad

Võistlus on individuaalne.

### Võistluseks registreerimine ja ajakava

Võistlejate registreerimine toimub Saatse kordonis aadressil:

Võru maakond, Setomaa vald, Ulitina küla **18. aprillil 2019** kell 10.00-10.45.

Võistluse avamine Saatse kordonis: kell 11.00.

Võistluse algus Saatse lasketiirus Uibotalu kinnistul: kell 11.45.

Orienteeruv võistluse lõpetamine Saatse kordonis kell 15.00.

Korraldajate töö kergendamiseks palume võimalusel **08.04.2019** kella **12.00-ks** teha eelülesandmine aadressil **marek.luts@politsei.ee**. Võistkondade esindajatel palume võistluspaigas võistlejate ülesandmisel anda vormikohaselt täidetud registreerimislehed sekretariaati või täita need kohapeal. Registreerimislehed täita iga ala eraldi.

## Võistlusalad

* 1. **Kross lahingupaaridele (jooks 2 km-laskmine püstol-jooks 2 km-laskmine püstol-jooks 2 km**- **laskmine** **püstol-jooks 2 km:**

Võisteldakse paarides, meestele jooksudistants kokku ~8,0 km ja naistele ~6,0 km.

Peale starti läbivad kõik võistlejad 2 km ringi, jõudes ringi lõpus püstolitiiru juurde laseb lahingpaar 9 millimeetrisest teenistuspüstolist distantsilt 20 m ühte IPSC classic märklehte, kokku 16 lasku (kumbki lahingpaariline laseb 8 lasku, laskeasend püsti, vaatlustorusid kasutada ei tohi)

Järgneb 2 km ring, peale mille läbimise püstolitiiru juurde jõudes laseb kumbki lahingpaariline 9 millimeetrisest teenistuspüstolist distantsilt 15 m ühte IPSC märklehte 8 lasku (kumbki lahingpaariline laseb 4 lasku, laskeasend põlvelt, vaatlustorusid kasutada ei tohi).

Järgneb 2 km ring, peale mille läbimise püstolitiiru juurde jõudes laseb kumbki lahingpaariline 9 millimeetrisest teenistuspüstolist distantsilt 15 m ühte IPSC märklehte 8 lasku (kumbki lahingpaariline laseb 4 lasku, laskeasend lamades, vaatlustorusid kasutada ei tohi). Kui ilm ei võimalda lasta lamades, siis asendatakse lamades laskmine püsti laskmisega!

Meestel tuleb joosta veel 2 km ring ja finiš on lasketiirus, naised peale 3 laskmist väljuvad lasketiirust ja finišeerivad.

Püstolitiiru sisenetakse vasakult poolt ja väljutakse tiirust paremalt poolt, jälgida suunaviipasid! Laskmiskohad on märgistud.

Relva tohib kabuurist välja võtta alles tulejoonel. Lahingpaariline seisab laskmise ajal laskja selja taga ootejoonel. Kui laskmine lõpetatakse, siis pannakse relv tagasi kabuuri ja kaitseriivistatakse kaitseriivi olemasolul.

Kui tulejoone kohtunik on veendunud relva ohutus käsitlemises, siis jätkatakse jooksmist.

Tulejoone kohtunikul on õigus võistleja diskvalitseerida ohutustehnika jämeda rikkumise eest. Laskmistulemused saab teada pärast jooksmise lõppu, kui lõpuajale liidetakse lahingpaari laskmistulemus ehk lõplik võitja selgub jooksuaja ning laskmise (võimalike) „trahvisekundite“ summeerimisel.

**Varustus**: Lahingpaarid on välivormis, peakatetega, saabastega, teenistuses kasutatavate 9 millimeetrise püstolitega vööl või jala peal kabuuris kummalegi lahingpaarilisele. Kui salvekotti ei ole, siis võib salved panna ka taskusse. Püstoli laskmisel peavad olema kaasas ka kõrvaklapid (võivad ka kõrvatropid) ja prillid.

* 1. **Laskeharjutus “Ühe lasu võistlus püstolist CZ” Lõuna Prefektuuri prefekti eriauhinnale.**

Lastakse ühe käega 25 meetri kaugusel olevasse ringmärklehte nr 4 üks lask.

Eriauhinna saajaks osutub kõige täpsema tabamuse sooritanud võistleja.

Laskeharjutuse sooritavad kõik võistlejad ühest ja samast ilma konstruktsiooniliste muudatusteta püstolist “CZ”, mis asub laskja ees oleval laskealusel. Aega laskeharjutusele peale laskmise läbiviijalt käskluse “Tuld” saamist on 10 sekundit.

Võistlus hakkab kohe peale põhivõistluse(kross lahingpaaridele) lõppu.

1. **Tulemuste arvestamine**

Krossis on nii meestele kui naistele arvestus kahes vanuseklassis.

Paremusjärjestus peetakse eraldi, naiste ja meeste lahingpaaridele, vanuseklassides kuni 40 aastat

(40 a kaasaarvatud) ning 41 aastat ja vanemad.

Kui militaarkrossis on ühe lahingpaarilise vanus kuni 40 aastat ja teine lahingpaariline on 41 aastat või vanem, siis lahingpaari arvestatakse vanemasse vanuseklassi kui võistkonna koguvanus on kokku vähemalt 82 aastat. Vanuse arvestamisel lähtutakse võistlejate sünniaastast.

Laskeharjutuses Lõuna Prefektuuri prefekti eriauhinnale vanuseklassides ning meeste ja naiste arvestuses eraldi arvestust ei peeta.

1. **Võistluse korralduse selgitus ja „trahvisekundid“**

Võistlus hakkab pihta jooksuga, starditakse ühiselt.

Teenistuspüstolist laskmises annab tabamus A– 0 sekundit., C- 10 sek., D- 20 sek., möödalask –30 sek.

Üks lahingpaariline ei või krossirajal kanda teise lahingpaarilise relva.

Finiši ületab lahingpaar koos.

Lahingpaariliste kaugus teineteisest krossirajal ei või ületada 10 meetrit.

**Korraga võistlema pääseb 10 lahingpaari, arvestatakse eelregistreerunuid. Kui tuleb üle 10 lahingpaari, siis nende võistlus algab peale viimase lahingpaari finišisse jõudmist, s.t. umbes 1h hiljem (stardiaeg teatatakse jooksvalt). Kui tuleb mitu starti, siis võistluse ajakava muutub!**

Relvi ja laskemoona võistluse korraldajad ei taga. V.a laskemoon **„Ühe lasu võistlus püstolist CZ” Lõuna Prefektuuri prefekti eriauhinnale.**

Võistlusalade läbiviimise üksikasjalised selgitused on võistluspaigal nähtaval.

Püstolitiirus panevad võistlejad ise märklehed üles (neid abistavad kaevikukohtunikud) ja ära toovad võistluse korraldustoimkonda kuuluvad inimesed. Rajal juhtunud õnnetusest viivitamatult teavitada korraldustoimkonda, tervisliku seisundi eest vastutab iga võistleja ise.

Protestid esitatakse peakohtunikule vahetult peale jooksmise lõppemist, kuid mitte hiljem, kui üks tund peale juhtumit. Kohe peale võistluse lõppemist on võimalik võistkondade esindajatel tutvuda laskmistulemustega. Peakohtunikul on õigus ohutusnõuete rikkujaid võistluselt kõrvaldada.

Autasustamine toimub peale võistluse lõppemist Saatse kordonis.

Võimalusel toimub ka võistlejate toitlustamine(supp).

Võistkondade ja võistlejate esindajatele väljastatakse soovi korral võistluste protokollid elektronpostiga võistluspäevale järgnevaks tööpäevaks.

Marek Luts

vanemkomissar

võistluse “Saatse Saabas” peakorraldaja

Täiendav informatsioon telefonil 55609551 või email. marek.luts@politsei.ee.